இதற்கிடையில், தஞ்சை தமிழ் பல்கலை ஆசிரியர்கள், பணியாளர்கள், மாணவர்கள் என, 100க்கும் மேற்பட்டோர், நேற்று கலெக்டர் அண்ணாதுரையிடம் மனு அளித்தனர். அதில், 'சில நாட்களாக, பல்கலையின் நல்ல பெயரை சிதைக்கும் நோக்கோடு, பல்கலை பணியாளர்கள் சிலர், வெளி நபருடன் இணைந்து, ஆதாரமற்ற குற்றச்சாட்டுகளை பரப்பி வருகின்றனர். பல்கலை துணைவேந்தர் பாஸ்கரனை கீழ்த்தரமாக விமர்சனம் செய்கின்றனர். துணைவேந்தர் மீது அவதுாறு பரப்புவோர் மீது உரிய நடவடிக்கை எடுக்க வேண்டும்' என, தெரிவித்துள்ளனர்.